Pekka Saarema

Pekka Emil Saarema, sukunimi aik. Stenholm (21. maaliskuuta 1907 Valkeala – 29. tammikuuta 1998) oli suomalainen arkkitehti. Hän suunnitteli muun muassa Yhtyneille Paperitehtaille rakennuksia Valkeakoskelle ja Myllykoskelle.Myllykosken tehtaan aitojen ulkopuoliset rakennukset. Rakennushistoriallinen selvitys. Arkkitehtisuunnittelu Arcade Oy, Kouvola, luku 4.2 Arkkitehti Pekka Saarema, sivu 15

Saarema muutti 12-vuotiaana perheensä mukana Valkeakoskelle, kun hänen isästään Emil Stenholmista tuli Tervasaaren paperitehtaan ylimestari. Saarelma valmistui Teknillisestä korkeakoulusta arkkitehdiksi vuonna 1935.

Saarema oli työssä Erkki Huttusen arkkitehtitoimistossa 1932–1938. Sen jälkeen hän oli Savo-Karjalan Tukkuliikkeen rakennusosaston hoitajana 1938–1939, ja vuosina 1940–1941 hän oli työssä arkkitehti Harry Schreckin toimistossa. Vuodesta 1942 alkaen Saarema toimi 25 vuoden ajan Tukkukauppojen rakennusosaston johtajana. Hän perusti samoihin aikoihin myös oman arkkitehtitoimiston. Vuodesta 1939 alkaen Saarema suunnitteli Yhtyneille Paperitehtaille useita rakennuksia. Valkeakoskelle hän suunnitteli rakennuksia aina 1970-luvulle saakka, ja Myllykoskelle hän suunnitteli rakennuksia 1950-luvulla.

Saarema kuoli vuonna 1998 ja hänet on haudattu Nokialla Nokian Keskustan hautausmaalle 02.

 Rakennuksia 
 Nokian jatkokoulu, Nokia 1940 Nokia oli läheinen paikka nykyisen lukiorakennuksen suunnitelleelle arkkitehti Pekka Saaremalle – katso kuvista, miltä koulun ympäristössä näytti ennen, Nokian Uutiset 27.8.2020
 Myllykosken tehtaan laajennuksia, Kerholan klubirakennuksen saneeraus, Kaarlontien Arava-talot, tehtaan toimitusjohtajan asunto Rantatalo (Kymentie 9), Myllykosken pappila, keskuskansakoulu, yhteiskoulu ja yhtiön sauna- ja pesularakennus. 1950-luvun alussa 
 Toimitusjohtaja Juuso Waldenin perheen asuintalo Antinkärki Valkeakosken Antinniemessä. 1951–1953 Patruuna Waldenin Antinkärki myynnissä, Sisustusopas 3.7.2014Antinkärki -  rakennushistoriallinen selvitys, Kari Mustonen, Arkkitehtuuritoimisto Arkhaltia Ky 2015
 Kaipolan paperitehtaan tehdasrakennukset ja asuinrakennuksia, Kaipolanniemi, Jämsä 1952 Kaipolan rakentaminen, Museo24-sivusto
 Suomalaisten metsäyhtiöiden Finland House, Lontoo 1958 Finland House, corner of Haymarket and Norris Street, London, Ribapix
 Valkeakosken kappelikirkko, Valkeakoski 1958 Sääksmäen seurakunta : Kappelikirkko

 Lähteet 

Luokka:Suomalaiset arkkitehdit
Luokka:Vuonna 1907 syntyneet
Luokka:Vuonna 1998 kuolleet